- Hindi News
- National
- फूलडोल महोत्सव: शाहपुरा में प्रत्येक चौराहे पर लगेंगे सीसीटीवी कैमरे, डीजे नहीं बजेगा
फूलडोल महोत्सव: शाहपुरा में प्रत्येक चौराहे पर लगेंगे सीसीटीवी कैमरे, डीजे नहीं बजेगा
रामस्नेहीसंप्रदाय के 13 मार्च से शुरू होने वाले फूलडोल महोत्सव को लेकर बुधवार को पंचायत समिति सभागार में उपखंड अधिकारी केआर खौड़ की अध्यक्षता में बैठक हुई। एसडीएम ने निर्देश दिए कि पांच दिवसीय मुख्य महोत्सव के दौरान सभी विभागों के अधिकारी व्यवस्थाएं जुटाने में जिम्मेदारी से काम करें। महोत्सव के दौरान बोर्ड परीक्षाएं होने से परीक्षार्थियों को अव्यवस्था हो। इसका ख्याल रखा जाए। डीजे पर प्रतिबंध रहेगा। पुलिस विभाग को डीजे बजाने वालों पर कार्रवाई के लिए कहा गया। नगर पालिका की ओर से मेला परिसर रामनिवास धाम की ओर से रामद्वारा परिसर में सीसीटीवी कैमरे लगाए जाएंगे। हर प्रमुख चौराहे पर कैमरे लगाए जाएंगे, ताकि असामाजिक तत्वाें पर नजर रहेगी।
रामनिवास धाम के भंडारी संत जगवल्लभराम, संत रामधर्म महाराज की मौजूदगी में हुई बैठक में एसडीओ केआर खौड़ ने कहा कि महोत्सव के दौरान सभी अधिकारी अपने मुख्यालय पर ही रहें। पानी-बिजली की व्यवस्था के लिए दोनों विभागीय अधिकारी महोत्सव परिसर में ही मौजूद रहे। पालिका ईओ को मेला परिसर में कंट्रोल रूम बनाने के निर्देश दिए। बैठक में तहसीलदार अजीतसिंह राठौड़, सीआई डूंगरसिंह, नगर पालिका के अधिशाषी अधिकारी अविनाश शर्मा आदि मौजूद थे।
tgl_Latn sot_Latn hin_Deva hin_Deva hin_Deva hin_Deva